**ΠΑΡΑΡΤΗΜΑ VΙΙ: Ενημέρωση για την επεξεργασία προσωπικών δεδομένων**

Το Πανεπιστήμιο Ιωαννίνων, σε συμμόρφωση με τον Γενικό Κανονισμό Προστασίας Προσωπικών Δεδομένων (ΕΕ) 2016/679 του Ευρωπαϊκού Κοινοβουλίου και του Συμβουλίου (ΓΚΠΔ) και τον Ν. 4624/2019, δεσμεύεται να προστατεύει τα προσωπικά σας δεδομένα. Η παρούσα ενημέρωση παρέχει πληροφορίες σχετικά με την επεξεργασία των προσωπικών σας δεδομένων στο πλαίσιο της πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο».

**Υπεύθυνος Επεξεργασίας και Στοιχεία Επικοινωνίας**

Υπεύθυνος Επεξεργασίας των προσωπικών σας δεδομένων είναι το Πανεπιστήμιο Ιωαννίνων, με έδρα Πανεπιστημιούπολη, 45110, Ιωάννινα, τηλέφωνο επικοινωνίας: 26510 07134, email: [rescomm@uoi.gr](mailto:rescomm@uoi.gr).

**Υπεύθυνος Προστασίας Δεδομένων (DPO)**

Για οποιοδήποτε ζήτημα σχετικά με την επεξεργασία των προσωπικών σας δεδομένων, μπορείτε να επικοινωνήσετε με τον Υπεύθυνο Προστασίας Δεδομένων του Πανεπιστημίου στο email: [dpo@uoi.gr](mailto:dpo@uoi.gr) ή στο τηλέφωνο: 26510 07321.

**Σκοπός και Νομική Βάση Επεξεργασίας**

Η επεξεργασία των προσωπικών δεδομένων γίνεται για τους σκοπούς και τις ανάγκες της πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Ιωαννίνων». Συγκεκριμένα, η επεξεργασία είναι απαραίτητη για:

- Την αξιολόγηση των αιτήσεων και την επιλογή των κατάλληλων υποψηφίων

- Τη σύναψη και εκτέλεση των σχετικών συμβάσεων

- Την εκπλήρωση των νομικών υποχρεώσεων του Πανεπιστημίου

- Την παρακολούθηση και διαχείριση του έργου

Η νομική βάση για την επεξεργασία των προσωπικών σας δεδομένων είναι:

- Η εκτέλεση σύμβασης (άρθρο 6 παρ. 1 στοιχ. β' ΓΚΠΔ)

- Η συμμόρφωση με έννομη υποχρέωση (άρθρο 6 παρ. 1 στοιχ. γ' ΓΚΠΔ)

- Η εκπλήρωση καθήκοντος που εκτελείται προς το δημόσιο συμφέρον (άρθρο 6 παρ. 1 στοιχ. ε' ΓΚΠΔ)

**Κατηγορίες Δεδομένων που Επεξεργαζόμαστε**

Στο πλαίσιο της πράξης, επεξεργαζόμαστε τις ακόλουθες κατηγορίες προσωπικών δεδομένων:

- Στοιχεία ταυτότητας και επικοινωνίας (ονοματεπώνυμο, διεύθυνση, τηλέφωνο, email)

- Ακαδημαϊκά και επαγγελματικά προσόντα (τίτλοι σπουδών, διδακτορικό, επαγγελματική εμπειρία)

- Οικονομικά στοιχεία (ΑΦΜ, ΑΜΚΑ, στοιχεία τραπεζικού λογαριασμού)

- Δεδομένα αξιολόγησης και επιλογής

**Χρόνος Διατήρησης των Προσωπικών Δεδομένων**

Τα προσωπικά σας δεδομένα διατηρούνται μόνο για το αναγκαίο χρονικό διάστημα που απαιτείται για την εξυπηρέτηση του συγκεκριμένου σκοπού και σύμφωνα με τις νομικές υποχρεώσεις του Πανεπιστημίου. Συγκεκριμένα:

- Τα δεδομένα που σχετίζονται με τη διαδικασία επιλογής διατηρούνται για 5 έτη μετά την ολοκλήρωση της διαδικασίας

- Τα δεδομένα που σχετίζονται με τη σύμβαση και την οικονομική διαχείριση διατηρούνται για 10 έτη μετά την ολοκλήρωση του έργου

- Τα δεδομένα που απαιτούνται για λόγους ιστορικού αρχείου διατηρούνται επ' αόριστον

**Αποδέκτες των Προσωπικών Δεδομένων**

Τα προσωπικά σας δεδομένα ενδέχεται να διαβιβαστούν στους ακόλουθους αποδέκτες:

- Στην αρμόδια μονάδα της Ειδικής Υπηρεσίας Διαχείρισης του φορέα χρηματοδότησης

- Σε άλλες δημόσιες αρχές, εφόσον απαιτείται από το νόμο

**Μέτρα Προστασίας**

Το Πανεπιστήμιο λαμβάνει όλα τα κατάλληλα τεχνικά και οργανωτικά μέτρα, προκειμένου να διασφαλίσει ότι κάθε επεξεργασία δεδομένων προσωπικού χαρακτήρα είναι σύννομη, θεμιτή και διενεργείται με διαφανή τρόπο σε σχέση με το υποκείμενο των δεδομένων. Η επεξεργασία των προσωπικών δεδομένων περιορίζεται στον απολύτως αναγκαίο βαθμό και αποτρέπεται κάθε περαιτέρω ή ανακριβής επεξεργασία κατά τρόπο ασύμβατο με τους προκαθορισμένους σκοπούς.

**Πληροφορίες για την ανάρτηση αποφάσεων στη ΔΙΑΥΓΕΙΑ**

Οι επιλεγέντες ως εντεταλμένοι διδάσκοντες έχουν υποχρέωση συμπλήρωσης απογραφικών δελτίων (εισόδου/εξόδου) και τα προσωπικά τους δεδομένα θα επεξεργαστούν περαιτέρω για τους σκοπούς της αξιολόγησης όπως και την κατά Νόμο αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις στο σύστημα ΔΙΑΥΓΕΙΑ.

Συγκεκριμένα:

- Η ανάρτηση στη ΔΙΑΥΓΕΙΑ γίνεται σύμφωνα με το άρθρο 5Α του Συντάγματος και τις διατάξεις του Ν. 4727/2020

- Τα δεδομένα που αναρτώνται περιλαμβάνουν: ονοματεπώνυμο, πατρώνυμο, τίτλο θέσης, ακαδημαϊκό τμήμα, ημερομηνία έναρξης και λήξης της σύμβασης και ποσό αμοιβής

- Δεν αναρτώνται ευαίσθητα προσωπικά δεδομένα, ΑΦΜ, ΑΜΚΑ, αριθμοί ταυτότητας, διευθύνσεις κατοικίας, τηλέφωνα και προσωπικά email

- Τα αναρτημένα στοιχεία παραμένουν διαθέσιμα στο διαδίκτυο για απεριόριστο χρονικό διάστημα, σύμφωνα με τις διατάξεις περί ΔΙΑΥΓΕΙΑΣ

**Περαιτέρω Επεξεργασία**

Σε περίπτωση που καταστεί αναγκαία η περαιτέρω επεξεργασία των προσωπικών σας δεδομένων για άλλους σκοπούς, αυτή πραγματοποιείται κατόπιν σχετικής ενημέρωσης και της συνακόλουθης συγκατάθεσής σας, εφόσον απαιτείται.

**Τα Δικαιώματά σας**

Βάσει της εφαρμοστέας κάθε φορά νομοθεσίας έχετε τα ακόλουθα δικαιώματα:

- Δικαίωμα πρόσβασης στα προσωπικά σας δεδομένα

- Δικαίωμα διόρθωσης ανακριβών ή συμπλήρωσης ελλιπών δεδομένων

- Δικαίωμα διαγραφής των προσωπικών σας δεδομένων, υπό συγκεκριμένες προϋποθέσεις

- Δικαίωμα περιορισμού της επεξεργασίας

- Δικαίωμα στη φορητότητα των δεδομένων σας

- Δικαίωμα εναντίωσης στην επεξεργασία, υπό συγκεκριμένες προϋποθέσεις

- Δικαίωμα ανάκλησης της συγκατάθεσής σας, όπου η επεξεργασία βασίζεται σε συγκατάθεση

Για την άσκηση των δικαιωμάτων σας, μπορείτε να απευθυνθείτε εγγράφως στον Υπεύθυνο Προστασίας Δεδομένων του Πανεπιστημίου στα στοιχεία επικοινωνίας που αναφέρονται παραπάνω.

**Δικαίωμα Υποβολής Καταγγελίας**

Σε περίπτωση που θεωρείτε ότι η επεξεργασία των προσωπικών σας δεδομένων παραβιάζει τον ΓΚΠΔ ή άλλες διατάξεις περί προστασίας προσωπικών δεδομένων, έχετε το δικαίωμα να υποβάλετε καταγγελία στην Αρχή Προστασίας Δεδομένων Προσωπικού Χαρακτήρα (www.dpa.gr).

**Επικαιροποίηση της Ενημέρωσης**

Η παρούσα ενημέρωση ενδέχεται να τροποποιηθεί ή να επικαιροποιηθεί, ώστε να αντανακλά τις αλλαγές στις πρακτικές επεξεργασίας ή τις νομικές υποχρεώσεις μας. Σε περίπτωση ουσιωδών αλλαγών, θα σας ενημερώσουμε με κατάλληλο τρόπο.